Τα γυαλιά ηλίου για να συνεχίζουν να σας προσφέρουν τις προστατευτικές ιδιότητές τους χρειάζονται και μια σωστή φροντίδα και συντήρηση.
Ο σωστός καθαρισμός τους γίνεται με σαπούνι και νερό. Στην αγορά μπορείτε να βρείτε ειδικά σπρέι καθαρισμού.
Αποφύγετε το βρέξιμο των γυαλιών με θαλασσινό νερό. Εάν έρθουν σε επαφή με αυτό τα ξεπλένετε με νερό βρύσης και τα σκουπίζετε με καθαρό μαλακό πανί.
Φροντίστε να μην σκουπίζετε τα γυαλιά σας με σκληρά πανιά, γιατί μπορεί να τα γρατζουνίσουν. Καθαρίστε τα συχνά με τα ειδικά μαντηλάκια, έτσι ώστε να μην επηρεάζεται η όρασή σας από ‘’βρωμιές’’.
Τις ώρες που δεν τα χρησιμοποιείτε αποθηκεύστε τα στη θήκη τους που κατά προτίμηση καλό θα ήταν να είναι σκληρή.
Θυμηθείτε να μην αφήνετε τα γυαλιά σας εκτεθειμένα σε χώρους με πολύ υψηλές θερμοκρασίες γιατί ο σκελετός μπορεί να παραμορφωθεί και οι επιστρώσεις των φακών να αλλοιωθούν.